Singtel เตรียมซื้อ INTUCH กลายเป็นถือหุ้น ADVANC ไปด้วย!
"SingTel" เริ่มต้นเจรจากับ "Temasek" อีกรอบ เกี่ยวกับการเข้าซื้อหุ้นส่วนหนึ่งของ Temasek Holding มูลค่ากว่า 2,400 ล้านดอลลาร์ โดยการเข้าซื้อครั้งนี้จะทำให้ SingTel ถือหุ้นถึง 40.6% และกลายเป็นเจ้าของร่วม ADVANC ไปโดยปริยาย
18 ส.ค. 2559

ผู้สื่อข่าวรายงานว่า “SingTel” ยักษ์ใหญ่ด้านเทเลคอมจากสิงคโปร์ ได้เริ่มต้นเจรจากับ “Temasek” อีกรอบ เกี่ยวกับการเข้าซื้อหุ้นส่วนหนึ่งของ Temasek Holding ซึ่งน่าจะเป็นส่วนของหุ้นจาก Intouch Holdings PCL หรือ INTUCH ซึ่งเคยเป็นของอดีตนายกรัฐมตรีไทย “ทักษิณ ชินวัตร” ซึ่งเป็นมูลค่าหุ้นกว่า 2,400 ล้านดอลลาร์ โดยการเข้าซื้อครั้งนี้จะทำให้ SingTel ขึ้นมาโดดเด่นในประเทศไทยในนามของ Intouch ถือหุ้นถึง 40.6% และจะกลายเป็นเจ้าของร่วมโอเปอเรเตอร์อย่าง Advanced Info Services PCL (AIS) หรือ ADVANC
สำหรับ SingTel นั้นเป็นบริษัทด้านเทเลคอมที่ใหญ่ที่สุดในอาเซียน และยังมีหุ้นย่อยๆ ในบริษัทเทเลคอมหลายบริษัทในทวีปเอเชียอย่างเช่น Bharti Airtel ของอินเดีย และ Telkomsel ในอินโดนีเซีย ขณะที่ประเทศไทยนั้นเป็นตลาดที่เติบโตมากสำหรับบริษัทด้านเทเลคอม มีการใช้งานโมบายล์มากขึ้นเรื่อยๆ และมียอดรายได้ที่เติบโตอย่างต่อเนื่องอีกทั้งผู้ใช้งานมากกว่า 88 ล้านในปีนี้ ซึ่งถือว่าโตขึ้นสูงถึง 4.4% เมื่อเทียบปีต่อไป
 
ที่มา : www.wsj.com